rejauldu/bengali-wikipedia huggingface dataset:
thumb|হিরোশিমা বাণিজ্যিক জাদুঘর ১৯১৫ thumb|১৯৩০ সালের হিরোশিমা শহরের মানচিত্র (জাপানি সংস্করণ) হিরোশিমা (広島市? হিরোশিমা শি）জাপানের একটি নগর। এটি হিরোশিমা প্রশাসনিক অঞ্চলের রাজধানী এবং জাপানের মূল দ্বীপ হোনশুর চুউগোকু অঞ্চলের সবচেয়ে বড় নগর। দ্বিতীয় বিশ্বযুদ্ধের শেষার্ধে  ১৯৪৫ সালের ৬ই আগস্ট স্থানীয় সময় ৮টা ১৫মিনিটে আমেরিকান বিমান বাহিনী হিরোশিমাতে পারমাণবিক বোমা বিস্ফোরণ ঘটায়।   শিক্ষা    হিরোশিমা বিশ্ববিদ্যালয়  আরো দেখুন হিরোশিমা ও নাগাসাকিতে পারমাণবিক বোমাবর্ষণ  বিষয়শ্রেণী:জাপানের শহর বিষয়শ্রেণী:হিরোশিমা ও নাগাসাকিতে পারমাণবিক বোমাবর্ষণ বিষয়শ্রেণী:দ্বিতীয় বিশ্বযুদ্ধের বোমাবর্ষণ বিষয়শ্রেণী:জাপানের জনবহুল উপকূলীয় স্থান বিষয়শ্রেণী:ধ্বংসপ্রাপ্ত শহর
গলাগে প্রমোদ্যা বিক্রমাসিংহে (; জন্ম: ১৪ আগস্ট, ১৯৭১) মাতারা এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবে প্রতিনিধিত্ব করেছেন প্রমোদ্যা বিক্রমাসিংহে।   প্রারম্ভিক জীবন  সুন্দর পেস বোলিংয়ের অধিকারী হলেও তার নিখুঁত বোলিংয়ের ধারাবাহিকতা ছিল না। ১৯৮৯ সালে যুব এশিয়া কাপ চ্যাম্পিয়নশীপে অংশগ্রহণের মাধ্যমে তার আন্তর্জাতিক ক্রিকেটে সম্পৃক্ততা ঘটে। এরপর তিনি ১৯৯১ সালে ইংল্যান্ড সফরে যান। ১৯৯২ সালে প্রথমবারের মতো এক ইনিংসের সবগুলো উইকেট দখল করেন। কালুতারার বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ১০/৪১।   খেলোয়াড়ী জীবন  ডিসেম্বর, ১৯৯০ সালে কলকাতায় অনুষ্ঠিত এশিয়া কাপের তৃতীয় খেলায় বাংলাদেশের বিপক্ষে ওডিআই অভিষেক হয়। মার্চ, ১৯৯৯ সালে জামশেদপুরে পাকিস্তানের বিপক্ষে অনুষ্ঠিত ওডিআইয়ে নিজস্ব সেরা ৪/৪৮ লাভ করেন। ডিসেম্বর, ১৯৯১ সালে পাকিস্তান সফরে শিয়ালকোটে অনুষ্ঠিত প্রথম টেস্টে তার টেস্ট অভিষেক ঘটে। নভেম্বর, ১৯৯৯ সালে স্বাগতিক জিম্বাবুয়ের বিপক্ষে নিজস্ব সেরা ৬/৬০ লাভ করেন।  ১৯৯২, ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করেছেন তিনি। তন্মধ্যে, ১৯৯৬ সালে তার দল বিশ্বকাপের শিরোপা জয় করেছিল। ২০০০ সাল পর্যন্ত দলে নিয়মিতভাবে খেলেন। কিন্তু কাঁধের অস্ত্রোপচারের কারণে তার খেলোয়াড়ী জীবনে কালো থাবা নেমে আসে। এরপর থেকেই তাকে দলে অনিয়মিতভাবে অংশগ্রহণ করতে দেখা যায়।   তথ্যসূত্র    আরও দেখুন   ডেভ হোয়াটমোর  সনাথ জয়াসুরিয়া  ১৯৯৯ ক্রিকেট বিশ্বকাপ   বহিঃসংযোগ  Pramodya Wickramasinghe Cricinfo Profile  বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:বাসনাহিরা সাউথের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:বার্গার রিক্রিয়েশনাল ক্লাবের ক্রিকেটার বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:সিংহলি ব্যক্তি বিষয়শ্রেণী:রুহুনার ক্রিকেটার বিষয়শ্রেণী:দেশবন্ধু
শিশুপাল () ছিলেন চেদী রাজ্যের রাজা দমঘোষ এবং বসুদেব ও কুন্তীর ভগিনী শ্রুতস্রবার পুত্র৷ রাজসভায় যুধিষ্ঠিরের রাজ্যাভিষেক অনুষ্ঠানের সময়ে বিষ্ণুর অষ্টম অবতার কৃষ্ণের প্রতি শিশুপাল অষ্টোত্তর শততম কটুক্তির দ্বারা অপমানের সময়ে কৃষ্ণ চক্র দ্বারা তাঁকে হত্যা করেন৷ চেদী রাজ্যের রাজবংশের সন্তান হওয়ার দরুন শিশুপাল চৈদ্য নামেও পরিচিত ছিলেন৷  শিশুপাল এবং তার মাসতুতো ভ্রাতা দন্তবক্র উভয়কে গোলোকধামে শ্রীবিষ্ণুর দুই দ্বাররক্ষী জয় ও বিজয়ের মর্ত্যলোকে তৃতীয় ও শেষ জন্ম বলে মনে করা হয়৷ কৃৃষ্ণের হাতে উভয়ে মৃৃত্যুবরণ করে ও পাপস্খলন করে তাঁরা আবার বিষ্ণুনিবাস বৈকুণ্ঠে প্রবেশ করার অনুমতি পান৷  মহাভারতে উল্লেখ  মহাভারতে বর্ণিত রয়েছে যে শিশুপালের জন্মের সময় অস্বাভাবিকভাবে তার তিনটি চক্ষু ও চার হাত ছিলো৷ তাঁর পিতা ও মাতা এরূপ অস্বাভাবিক পুত্রপ্রাপ্তিতে চিন্তিত হয়ে তাকে একপ্রকার মেরে ফেলতে চাইলে দৈব আকাশবাণী হয় ও তাদের এই পাপ করা থেকে বিরত রেখে সাবধান করা হয় যে সদ্যোজাত শিশুটির মৃত্যুর সময় তখনও হয়নি৷ একই সাথে ভবিষ্যতবাণী করা হয় যে সদ্যোজাত শিশুপালের অস্বাভাবিক দেহাংশগুলি এক বিশেষ বালকের সংস্পর্শে লুপ্ত হবে ঐ একই জনের হাতে শিশুপাল ভবিষ্যতে নিহত হবে৷ সদ্যোজাত শিশুপালকে দেখতে তাঁর মাতুল্যভ্রাতা কৃষ্ণ চেদীরাজ্যে পদার্পণ করেন ও নিজের হাঁটুতে সদ্যোজাতকে রাখেন৷ এমতাবস্থায় শিশুপালের তৃৃতীয় নয়ন ও অতিরিক্ত দুটি হাত অবলুপ্ত হলে উপস্থিত সকলে শিশুপালের ভবিষ্যত পরিণতি বূঝতে পারেন এবং নিশ্চিত হন যে শিশুপালের মৃৃৃত্যু কৃষ্ণের হাতেই হবে৷ সমস্ত ঘটনা আন্দাজ করতে পেরে শিশুপালের মাতা শ্রুতস্রবা তার ভ্রাতুষ্পুত্র কৃৃষ্ণকে প্ররোচিত করেন যেন কৃষ্ণ তার এই ভ্রাতাটির ভবিষ্যত এক শত আটটি পর্যন্ত পাপ ক্ষমা করে দেন৷  বিদর্ভের রাজপুত্র রুক্মী শিশুপালের সাথে যথেষ্ট ঘনিষ্ট ছিলেন৷ তিনি তার ভগিনী রুক্মিণীর বিবাহ চেদীরাজ শিশুপালের সাথে দিতে চাইলে কৃষ্ণ বিবাহ অনুষ্ঠান শুরু হওয়ার পূর্বেই তাঁকে অপহরণ করে বিবাহ করেন৷ শিশুপালের কৃৃষ্ণকে ঘৃণা করার এটিও অন্যতম কারণ৷  যুধিষ্ঠিরের রাজসূয় যজ্ঞের সময়ে তিনি ভীমকে চেদীদেশে নররাজা শিশুপালের কাছে যুধিষ্ঠিরের আনুগত্য স্বীকার করার কথা বললে শিশুপাল নির্বিরোধে তা স্বীকার করেন ও ইন্দ্রপ্রস্থ থেকে আসা আমন্ত্রণ গ্রহণ করেন৷  পাণ্ডবদের সিদ্ধান্তে সেই যজ্ঞে প্রধান অতিথিরূপে আমন্ত্রিত থাকেন বাসুদেব কৃৃষ্ণ৷ এই ঘটনা শিশুপালের মনে রাগের উদ্রেক ঘটায় এবং সভায় উপস্থিত সকলের সামনে তিনি কৃষ্ণকে অপমান করতে থাকেন৷ তিনি কৃষ্ণকে ভীরুচিত্ত ও রাজা হওয়ার অযোগ্য বলে অবমাননা করেন৷  তাঁর দেওয়া পূর্ব প্রতিশ্রুতি অনুযায়ী কৃৃৃষ্ণ শিশুপালের একশত আটটি পাপকে ক্ষমা করেন৷ মেয়াদ শেষ হওয়ার পরে একটিও অধিক পাপবাক্য শিশুপাল বললে ঐ সভাস্থলেই সুদর্শন চক্র দিয়ে শিশুপালের শিরোচ্ছেদ করেন৷ শিশুপালের আত্মা দেহ থেকে বেরিয়ে শ্রীকৃষ্ণের মধ্যে বিলীন হয় এবং শিশুপাল ইহজগৎ থেকে নিস্তার পান৷  সপ্তম ও অষ্টম শতাব্দীতে কবি মাঘের লেখা শিশুপালবধ কাব্যটি একটি অনবদ্য শাস্ত্রীয় সংস্কৃত সাহিত্য৷ এটি একটি মহাকাব্যিক কবিতাশৈলী যাতে ১৮০০ টি উচ্চ অলঙ্কৃত পঙ্‌ক্তি ও ২০ টি সর্গ ব্যবহার করা হয়, যা এটিকে ছয়টি অতুল্য সংস্কৃত মহাকাব্যে একটি বলে মান্যতা দেয়৷ কবির নামে এটি মাঘকাব্য নামেও পরিচিত৷  তথ্যসূত্র  বিষয়শ্রেণী:মহাভারতের চরিত্র বিষয়শ্রেণী:মহাভারত বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি বিষয়শ্রেণী:ভাগবত পুরাণের চরিত্র
আচিমোটা রিটেইল সেন্টার হল একটি শপিং সেন্টার যা ঘানার বৃহত্তর আক্রা অঞ্চলের আক্রা — এনসাওয়াম হাইওয়ে বরাবর সেন্ট জন'স গ্রামার স্কুলের কাছের ডোমে অবস্থিত। শপিং সেন্টারটি ডেলিকো আচিমোটা লিমিটেডের মালিকানাধীন, একই গ্রুপ যেটি ওয়েস্ট হিলস মলের বেশিরভাগ শেয়ারহোল্ডার।    তথ্যসূত্র   বিষয়শ্রেণী:২০১৫-এ প্রতিষ্ঠিত বিপণিবিতান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ঘানার বিপণিবিতান
গৌরাঙ্গ বিশ্বাস (জন্ম: ১৭ ডিসেম্বর ১৯৮৭) একজন ভারতীয় ফুটবলার, যিনি বর্তমানে ঈগলের হয়ে একজন মধ্যমাঠের খেলোয়াড় হিসেবে খেলেন।  বহিঃসংযোগ  গোল.কমে প্রোফাইল      বিষয়শ্রেণী:ভারতীয় ফুটবলার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ফুটবলার বিষয়শ্রেণী:আই-লিগের খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:এয়ার ইন্ডিয়া ফুটবল ক্লাবের খেলোয়াড় বিষয়শ্রেণী:ইউনাইটেড এসসির খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
সাহিত্য তত্ত্বে কোনও পাঠ্যবস্তুর পাঠোত্তর সম্পর্ক (Transtextuality) বলতে সেই পাঠ্যবস্তুর সাথে অন্যান্য পাঠ্যবস্তুর সব ধরনের প্রত্যক্ষ, পরোক্ষ বা গুপ্ত সম্পর্কগুলিকে বোঝায়। ফরাসি সাহিত্যতাত্ত্বিক জেরার জেনেত এই ধারণাটির প্রবর্তন করেন।Genette, Gérard. The architext: an introduction. Berkeley: University of California Press, 1992: 83-84 জেনেত প্রচলিত আন্তঃপাঠ্যতা পরিভাষাটির পরিবর্তে ব্যাপকরতর ও অপেক্ষাকৃত বেশি সামুদয়িক (inclusive) একটি পরিভাষা হিসেবে পাঠোত্তর ধর্ম পরিভাষাটি ব্যবহার করেন।  প্রকারভেদ জেনেত পাঠোত্তর সম্পর্কগুলিকে পাঁচটি প্রকারে ভাগ করেন। এগুলি হল আন্তঃপাঠ্যতা, পরাপাঠ্যতা, পাঠের শ্রেণীধর্ম, অধিপাঠ্যতা এবং উপরিপাঠ্যতা (অধোপাঠ্যতা নামেও পরিচিত)।  বর্ণনা নিচে পাঁচ ধরনের পাঠোত্তর সম্পর্কের বর্ণনা দেওয়া হল:   আন্তঃপাঠ্যতা বা আন্তঃপাঠ্য সম্পর্ক (intertextuality) - একটি পাঠ্যবস্তুতে অপর একটি পাঠ্যবস্তুর উল্লেখ, যা উদ্ধৃতি, কুম্ভীলকবৃত্তি বা পরোক্ষ উল্লেখের মাধ্যমে বাস্তবায়িত হতে পারে।  পরাপাঠ্যতা বা পাঠ্যবস্তু-প্রতিবেশ সম্পর্ক (paratextuality) - কোনও পাঠ্যবস্তু ও সেটির পরাপাঠ্যের (paratext) মধ্যবর্তী সম্পর্ক; এক্ষেত্রে পরাপাঠ্য হল মূল পাঠ্যবস্তুকে বেষ্টনকারী প্রতিবেশে অবস্থিত অন্যান্য পাঠ্য, যেমন নাম, শিরোনাম, ভূমিকা, ইত্যাদি।   পাঠের শ্রেণীধর্ম (Architextuality) - পাঠ্যবস্তু কোন বর্গ বা শ্রেণীর অন্তর্ভুক্ত, সেই ব্যাপার, অর্থাৎ অন্য পাঠ্যবস্তুর সাথে শ্রেণীগত বা বর্গীয় সম্পর্ক।   অধিপাঠ্যতা (Metatextuality) - একটি পাঠ্যবস্তুর সাথে অপর একটি পাঠ্যবস্তুর সমালোচনামূলক মন্তব্যভিত্তিক সম্পর্ক।  অধোপাঠ্যতা (Hypotextuality) বা  উপরিপাঠ্যতা (hypertextuality) - একটি অধোস্থিত পাঠ্যবস্তু ও একটি উপরিস্থিত পাঠ্যবস্তুর মধ্যে বিদ্যমান সম্পর্ক, যেখানে উপরিপাঠ্যটিতে (hypertext) অধোপাঠ্যটির (hypotext) পরিবর্তন, রূপান্তর, সম্প্রসারণ বা বিস্তারণ ঘটে। মূল পাঠের ব্যঙ্গানুকরণ (parody প্যারোডি), চটুল ব্যঙ্গানুকরণ (spoof স্পুফ), অনুবাদ, উত্তরকাহিনী (sequel সিকুয়েল), ইত্যাদি হল উপরিপাঠ্যের কিছু উদাহরণ।  তবে তথ্যপ্রযুক্তির আলোচনায় "হাইপারটেক্সট" পরিভাষাটি অন্য বিশেষ একটি অর্থে ব্যবহৃত হয়, যেখানে আন্তর্জালের অন্যান্য কোনও পাতা বা সম্পদের প্রতি সংযোগসমৃদ্ধ পাঠ্যবস্তুকে "হাইপারটেক্সট" বলে।   আরও দেখুন  সাহিত্য তত্ত্ব   উত্তর-নির্মিতিবাদ   সংকেতবিজ্ঞান   উমবের্তো একো    মাধ্যমোত্তর গল্পকথন   তথ্যসূত্র  বিষয়শ্রেণী:সাহিত্যিক ধারণা বিষয়শ্রেণী:উত্তর-নির্মিতিবাদ   বিষয়শ্রেণী:মাধ্যম রূপান্তর
মণিলাল গঙ্গোপাধ্যায়  ( ২০ জুলাই ১৮৮৮  - ৭ মার্চ ১৯২৯) ছিলেন একজন বিশিষ্ট ভারতীয় বাঙালি সাহিত্যিক ও সম্পাদক। শিল্পাচার্য অবনীন্দ্রনাথ ঠাকুরের জামাতা ছিলেন তিনি। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৩২,  জন্ম ও প্রারম্ভিক জীবন মণিলাল গঙ্গোপাধ্যায়ের জন্ম ১৮৮৮ খ্রিস্টাব্দের ২০ জুলাই  ব্রিটিশ ভারতের অধুনা  পশ্চিমবঙ্গের কলকাতায়। পিতা অবিনাশচন্দ্র গঙ্গোপাধ্যায়। আদি নিবাস ছিল অধুনা  বাংলাদেশের ঢাকার বিক্রমপুর। ছাত্রাবস্থায় মণিলালের লেখালেখির অভ্যাস ছিল। পরবর্তীতে তিনি বাংলা সাহিত্যে বিশেষ অবদান রাখেন। সতীর্থ  সৌরীন্দ্রমোহন মুখোপাধ্যায়ের সঙ্গে ভবানীপুরে সাহিত্য সেবক সমিতি প্রতিষ্ঠা করেন এবং  'তরণী' নামে এক হাতে লেখা পত্রিকা সম্পাদনা করতে বন্ধুকে সহায়তা করেন।  পরবর্তীতে ২২ নম্বর সুকিয়া স্ট্রিটের বাড়ির একতলায় ছিল মণিলালের প্রকাশনা সংস্থা 'কান্তিক প্রেস' এবং দোতলায় ছিল ছাপাখানা। কান্তিক প্রেস থেকেই ১৯১৪ খ্রিস্টাব্দের ৮ মে  প্রমথ চৌধুরী সম্পাদিত বিশিষ্ট সাহিত্য পত্রিকা সবুজ পত্র প্রকাশিত হয়।  মণিলাল পত্রিকা সম্পাদনায় সহায়তা করতেন।  সরলা দেবী রামভুজ দত্তচৌধুরীকে বিবাহ করে পাঞ্জাবে চলে যাওয়ার সময় ভারতী পত্রিকার ভারতীয় স্বত্ত্ব প্রদান করে যান মণিলাল গঙ্গোপাধ্যায়কে। তিনি নব পর্যায়ে ১৯১৫ খ্রিস্টাব্দ হতে দীর্ঘ নয় বৎসর পত্রিকাটির সম্পাদনা করেন  সৌরীন্দ্রমোহন মুখোপাধ্যায়কে সঙ্গে নিয়ে।সন্দীপ দত্ত, "বাংলা সাময়িকপত্র: একাল ও সেকাল" (পর্ব তেরো), একদিন, ১৫ সেপ্টেম্বর, ২০০৭ এইসময়েই জোড়াসাঁকোর ঠাকুরবাড়ির ঠিকানা থেকে ভারতী-র সম্পাদকীয় কার্যালয় উঠে আসে ২২ সুকিয়া স্ট্রিটের (কৈলাস বসু স্ট্রিটের) তিন তলায়। সেই সময় হতে এই পত্রিকাকে কেন্দ্র করে গড়ে ওঠে রবীন্দ্রানুসারী ভারতী গোষ্ঠী। রচিত গ্রন্থসমূহ  ভুতুড়ে কাণ্ড (১৯০৮) জাপানী ফানুস (১৯০৯) আলপনা (১৯১০) ভারতীয় বিদুষী (১৯১০) ঝাঁপি (১৯১২) মহুয়া (১৯১৩) জলছবি কায়াহীনের কাহিনী মনে মনে কল্পকথা  একসময়ে মণিলাল নাট্যাচার্য শিশিরকুমারের সংস্রবে আসেন এবং নৃত্যাদি পরিচালনায় দক্ষতা দেখান।  পারিবারিক জীবন ও জীবনাবসান  মণিলাল গঙ্গোপাধ্যায় শিল্পাচার্য অবনীন্দ্রনাথ ঠাকুরের জ্যেষ্ঠা কন্যা 'করুণা'কে বিবাহ করেন। তাদের পুত্র পরিসংখ্যানবিদ মোহনলাল গঙ্গোপাধ্যায়। মণিলাল ১৯২৯ খ্রিস্টাব্দের ৭ মার্চ প্রয়াত হন।  তথ্যসূত্র  বিষয়শ্রেণী:১৮৮৮-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:বাঙালি সম্পাদক
শোতা ফুজিও (, ; জন্ম: ২ মে ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব তোকুশিমা ভোর্তিসে হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।  ২০১৭ সালে, ফুজিও জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন শোতা ফুজিও ২০০১ সালের ২রা মে তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফুজিও জাপান অনূর্ধ্ব-১৬, জাপান অনূর্ধ্ব-১৮ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১৩ ম্যাচে অংশগ্রহণ করে ৩টি গোল করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:ফুটবল ক্লাব মাচিদা জেলভিয়ার খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:পুরুষ ফুটবল ফরোয়ার্ড
thumb|upright=1.5|সিঙ্গাপুরের হিনধেদে প্রকৃতি উদ্যানে ল্যানিয়াস টাইগ্রিনাস।  হিনধেদে প্রকৃতি উদ্যান সিঙ্গাপুরে বুকিত তিমাহ প্রাকৃতিক সংরক্ষনাগারের পাশেই অবস্থিত একটি উদ্যান। দর্শনার্থী কেন্দ্র থেকে একটি সংক্ষিপ্ত পথ শুরু হয়ে পার্কের দিকে চলে গেছে ও পথটি ৯০ মিটার দূরে হিন্হেডে খনিকে কেন্দ্র করে আবর্তিত হয়েছে। উদ্যানে যে প্রাণীগুলি পাওয়া যায় সেগুলির মধ্যে রয়েছে ব্যান্ডেড উডপেকার, ক্লাউডেড মনিটর টিকটিকি, গ্রেটার র‌্যাকেট-লেজযুক্ত ড্রাগং এবং প্লেনটাইন কাঠবিড়াল।   আরো দেখুন    সিঙ্গাপুরের উদ্যানের তালিকা   তথ্যসূত্র   বহিঃসংযোগ  জাতীয় উদ্যান বোর্ডে হিনধেদে প্রকৃতি উদ্যান   বিষয়শ্রেণী:সিঙ্গাপুরের উদ্যান বিষয়শ্রেণী:২০০১-এ সিঙ্গাপুরে প্রতিষ্ঠিত
মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর ওয়ার্ল্ড প্রিমিয়ার হয়।  মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান।   অভিনয়    জাহিদ হাসান খোরশেদ আলম, একজন বেকার যুবক  শহীদুজ্জামান সেলিম - পিএস নওশাদ   তারিক আনাম খান - ডিসি আখতার উদ্দিন খান   নাদের চৌধুরী - এডিসি কাদের   হাসান মাসুদ - এএসপি বকুল   মাসুদ আলী খান - এসপি জাহাঙ্গীর   মারজুক রাসেল - সাদেকুর রহমান   জয়ন্ত চট্টোপাধ্যায় - হায়দার আলী   ফজলুর রহমান বাবু - জহিরুল ইসলাম   সালেহ আহমেদ - খাদেমুল করিম   আমিরুল হক চৌধুরী - গিয়াস উদ্দিন আহেমদ   শহিদুল আলম সাচ্চু - আগন্তুক   আহসানুল হক মিনু - আহসান মামা   কচি খন্দকার - দারোয়ান    ডি এ তায়েব - পুলিশ অফিসার  রোজী সিদ্দিকী - বউদি   শ্রাবস্তী দত্ত তিন্নি - রূপা   দিলারা জামান - গিয়াসউদ্দিনের স্ত্রী   আশুতোষ সুজন - অন্তু   রেদওয়ান রনি - এস পি'র ছেলে  বাপ্পী আশরাফ -  তানিয়া আহমেদ - রওশন আরা   ফেরদৌসী আহমেদ লীনা - ডিসি'র স্ত্রী  হুমায়ূন কবীর সাধু   তথ্যসূত্র   বিষয়শ্রেণী:বাংলাদেশী চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:চট্টগ্রাম বিভাগে ধারণকৃত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
রো ( বড় হাতের Ρ, ছোট হাতের অক্ষর ρ বা ρ) গ্রীক বর্ণমালার ১৭ তম অক্ষর। গ্রিক সংখ্যার সিস্টেমে এটির মান ১০০। এটি ফিনিশিয়ান অক্ষরের রেস (20x20পিক্সেল) থেকে উদ্ভূত। তার বড় হাতের অক্ষর (হরফ) একই, Ρ, ল্যাটিন অক্ষর P থেকে স্বতন্ত্র; দুটি অক্ষরের আলাদা আলাদা ইউনিকোড এনকোডিং রয়েছে।   ব্যবহারসমূহ    গ্রিক  রো-কে একটি শ্রেণীভুক্ত করা হয় তরল ব্যঞ্জনবর্ণ (ল্যামডার সাথে এবং কখনও কখনও নাসিক্য মিউ এবং নিউ), অঙ্গসংস্থানবিদ্যায় যার গুরুত্ব রয়েছে। প্রাচীন এবং আধুনিক উভয় গ্রিক ভাষায়, এটি একটি প্রশিক্ষিত বা আলতো চাপানো আর (r) উপস্থাপন করে ।  এই অক্ষরের নাম গ্রিক ভাষায় লেখা হয়   (পলিটোনিক) বা ρω / ρο ( একরোটিক )।   অন্যান্য বর্ণমালা  রো থেকে যে অক্ষরগুলি এসেছে সেগুলির মধ্যে রোমান আর (R) এবং সিরিলিক Er (Р) অন্তর্ভুক্ত।   গণিত এবং বিজ্ঞান  অক্ষর ρ এবং ϱ এছাড়াও সাধারনত গ্রিক বর্ণানুক্রমিক প্রসঙ্গের বাইরে ব্যবহার করা হয় বিজ্ঞান এবং গণিতে ।   পদার্থবিজ্ঞানের এই চিহ্ন ব্যবহৃত হয় নিম্নোক্ত বিষয়ে:   ঘনত্ব: ভর ঘনত্ব, বায়ু ঘনত্ব বা চার্জের ঘনত্ব ( ρ )   রোধকত্ব (ρ )   রো মেসন (ρ +, ρ -, ρ 0 )   সাধারণ কোয়ান্টাম অবস্থা   হামমেট সমীকরণ, রো প্রতিক্রিয়া ধ্রুবককে প্রতিনিধিত্ব করে, এটি বেনজিন রিংয়ের বিকল্পগুলির অবস্থান এবং প্রকৃতি থেকে পৃথক।   গণিতে প্রতিনিধিত্ব করুন:   একজন দৈর্ঘ্য তুল্য মেরু, নলাকার, গোলাকার, এবং টরোইডাল সিস্টেম স্থানাঙ্ক, এবং টরোইডাল পৃথিবীর চৌম্বকীয় ক্ষেত্রের স্থানাঙ্ক।   জনসংখ্যার প্যারামিটারের পারস্পরিক সম্পর্ক সহগ   একটি ম্যাট্রিক্সের বর্ণাল ব্যাসার্ধ  হিসাবে চিহ্নিত    প্লাস্টিক নম্বর   মুখ্য ধ্রুবক   মূল্য নির্ধারণ কার্যের সুদের হারের প্রতি সংবেদনশীলতা   প্রদত্ত নীতিটির প্রত্যাশিত প্রত্যাবর্তন (  ) রিইনফোর্সমেন্ট লার্নিং, চিহ্নিত    অর্থনীতিতে ভবিষ্যতের পেন্স নগদ প্রবাহের ছাড়ের হারকে উপস্থাপন করতে   আণবিক জীববিজ্ঞানে আরএনএ সংশ্লেষের সমাপ্তির জন্য দায়ী রহ প্রোটিনের প্রতিনিধিত্ব করতে। যেমন অনুষ্ঠান, এটা প্রায়ই ল্যাটিন অক্ষর p সঙ্গে দ্বিধা এড়াতে ϱ ( "রো প্রতীক" U+03F1) প্রতিনিধিত্ব করে   সাইটোস্কেলিটাল গতিশীল নিয়ন্ত্রণের জন্য গুরুত্বপূর্ণ জিটিপিএসেসের রোহ পরিবারের প্রতিনিধিত্ব করার জন্য আণবিক জীববিদ্যায় ।   বাস্তব্যবিদ্যায় λ2 | জনসংখ্যা ড্যাম্পিং অনুপাত যেখানে ρ = λ1 / |λ2|।   কম্পিউটার প্রোগ্রামিংয়ে   ল্যাটেকের জন্য, প্রতীকগুলি \rho (  ), এবং \varrho (  ) (দ্রষ্টব্য: \Rho ডিফল্ট সংজ্ঞায়িত করা হয় না)   ছোট হাতের রো "⍴" এর অর্থ এপিএল প্রোগ্রামিং ভাষার পুনঃসারণ এবং এক্সটেনশান দ্বারাও প্রশ্নগুলির আকার রয়েছে   ছোট হাতের রো "ρ" রিলেশনাল বীজগণিতের পুনর্নবীকরণ অপারেশন জন্য ব্যবহৃত হয়   পরিসংখ্যানগুলিতে স্পিয়ারম্যানের র‌্যাঙ্কের পারস্পরিক সম্পর্ক সহগকে উপস্থাপন করার জন্য, যা সাধারণত স্পিয়ারম্যানের রো হিসাবে পরিচিত   বিকল্প তত্ত্বে সুদের হারের সাথে সম্পর্কিত একটি পোর্টফোলিও পরিবর্তনের হার উপস্থাপন করার জন্য   চি রো  রো অক্ষরের উপর চি অক্ষরের চি রো রুপটি চাপিয়ে দেওয়া হয়, যা যিশু খ্রিষ্টকে প্রতিনিধিত্ব করে।   রোডস পণ্ডিত  প্রাক্তন রোডস স্কলাররা তাদের স্ট্যাটাসের উপাধি হিসাবে গ্রিক অক্ষর রো ব্যবহার করার অধিকারী। ব্যবহার করা হলে, প্রতীকটি নামের আগে থাকা উচিত।    আরো দেখুন    Р, р - এর (সিরিলিক)   R, r - লাতিন   P, p - লাতিন   তথ্যসূত্র   বিষয়শ্রেণী:গ্রিক অক্ষর
হুলিও হোর্হে ওলার্তিকোয়েচেয়া (জন্ম ১৮ই অক্টোবর ১৯৫৮) আর্জেন্টিনার একজন প্রাক্তন ফুটবলার যিনি একজন রক্ষণভাগের খেলোয়াড় হিসেবে খেলতেন। আন্তর্জাতিক পর্যায়ে তিনি ১৯৮৬ এবং ১৯৯০ বিশ্বকাপে আর্জেন্টিনার প্রতিনিধিত্ব করেছিলেন ও টুর্নামেন্টের প্রাক্তন সংস্করণ জিতেছিলেন। তিনি ১৯৮৬ বিশ্বকাপে দিয়েগো ম্যারাডোনার সাথে একটি শয়নকক্ষ ভাগাভাগি করেছিলেন।   তথ্যসূত্র    বহিঃসংযোগ           বিষয়শ্রেণী:১৯৫৮-এ জন্ম বিষয়শ্রেণী:লিগ ১-এর খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯৮৭ কোপা আমেরিকার খেলোয়াড় বিষয়শ্রেণী:১৯৮৩ কোপা আমেরিকার খেলোয়াড় বিষয়শ্রেণী:১৯৯০ ফিফা বিশ্বকাপের খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:১৯৮২ ফিফা বিশ্বকাপের খেলোয়াড় বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্তিনোস জুনিয়র্সের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফ্রান্সে আর্জেন্টিনীয় প্রবাসী ক্রীড়াবিদ বিষয়শ্রেণী:আর্জেন্টিনার মহিলা জাতীয় ফুটবল দলের ম্যানেজার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:ফিফা বিশ্বকাপ জয়ী খেলোয়াড় বিষয়শ্রেণী:ফ্রান্সের প্রবাসী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:বুয়েনস আইরেস প্রদেশের ফুটবলার বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:বুয়েনোস আইরেস প্রদেশের ফুটবলার
রাধারানি পান্ডা হলেন ভারতীয় জনতা পার্টির একজন ভারতীয় রাজনীতিবিদ যিনি ২০১৪ থেকে ২০১৯ সাল পর্যন্ত ওড়িশা বিধানসভার সদস্য হিসেবে দায়িত্ব পালন করেছেন।  ভারতের ২০২২ সালের নির্বাচনে, তিনি ব্রজরাজনগর বিধানসভা কেন্দ্র থেকে ভারতীয় জনতা পার্টির প্রার্থী ছিলেন।      তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ওড়িশার ভারতীয় জনতা পার্টির রাজনীতিবিদ বিষয়শ্রেণী:ওড়িশা বিধানসভার সদস্য ২০১৪-২০১৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় রাজনীতিবিদ
আহমেদ সাদিকুর রহমান যাকে তাজিম নামে ক্রিকেট স্কোর শিটগুলিতে উল্লেখ করা হতো। ২০ ডিসেম্বর ১৯৮৭ সালের সিলেটে জন্মগ্রহণ করেন। বাংলাদেশের প্রথম শ্রেণির এবং লিস্ট এ ক্রিকেটার। ডানহাতি ব্যাটসম্যান এবং অফ ব্রেক ব্রেক বোলার। ২০০৩-২০০৪ এবং ২০০৬-২০০৭ সালে  সিলেট বিভাগের হয়ে খেলেন। তার সেরা প্রথম শ্রেণির বোলিং রাজশাহী বিভাগের বিপক্ষে ৪৭ রানে ৪ উইকেট এবং চট্টগ্রাম বিভাগের বিপক্ষে ২ টি প্রথম শ্রেণির অর্ধশতক। তিনি ওয়ানডে ক্রিকেটেও দক্ষতার পরিচয় দিয়েছিলেন, খুলনা বিভাগের বিপক্ষে ৮০ রান এবং ৪৭ রানে ৪ উইকেট উইকেট নিয়েছিলেন।   তথ্যসূত্র   বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:জীবিত ব্যক্তি বিষয়শ্রেণী:সিলেট বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:সিলেট বিভাগ থেকে আগত ক্রিকেটার
শওকত আকবর (৭ মার্চ ১৯৩৭ - ২৩ জুন ২০০০)একজন শওকত আকবর, বাংলা মুভি ডাটাবেইজ একজন বিখ্যাত বাংলা চলচ্চিত্র অভিনেতা। ১৯৬৪ সালে  এইতো জীবন’ ছবির মাধ্যমে রূপালি জগতে প্রবেশ করেন। শওকত আকবর মুলত নায়ক এবং সহ অভিনেতা  দুটো চরিত্রেই অভিনয় করে থাকলেও  সহ অভিনেতা  হিসেবে বেশি পরিচিত, এছাড়া তিনি বহু ছবিতে রাজার চরিত্রে অভিনয় করেছেন। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। তাকে বাংলাদেশের চলচ্চিত্র শিল্পের অন্যতম সহ-অভিনেতা হিসেবে বিবেচনা করা হয়। বেদের মেয়ে জোসনা ছবিতে রাজার চরিত্রে অভিনয় এখনও মানুষের মনে দাগ কেটে আছে। ১৯৬৩ থেকে ১৯৯৫ সাল পর্যন্ত শওকত আকবর বাংলা ও উর্দু মিলিয়ে আড়াইশ’ ছবিতে অভিনয় করেন।   প্রাথমিক জীবন শওকত আকবরের  শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই  সিনেমা দেখার পর অভিনয়ের প্রতি অনেকটা আসক্তি হয়ে পরেন।  স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেছে নিলেন এবং  হলেন বাংলা চলচ্চিত্রের একজন প্রথিতযশা অভিনেতা।   মৃত্যু শওকত আকবর ২০০০ সালের ২৩ জুন লন্ডনে মারা যান। লন্ডনেই মুসলিম কবরস্থানে তিনি চিরনিদ্রায় শায়িত রয়েছেন।   চলচ্চিত্র তালিকা ও চরিত্র  বাংলা চলচ্চিত্র  হাঙর নদী গ্রেনেড (১৯৯৭) টাকার পাহাড় (১৯৯৩) বেদের মেয়ে জোসনা (১৯৮৯) বঙ্গরাজ বেদের মেয়ে জোসনা (কলকাতা) শঙ্খমালা ছুটির ঘণ্টা (১৯৮০) অবুঝ মন (১৯৭২) এইতো জীবন (১৯৬৪) আলোর পিপাসা অভিশাপ মিলন সাগর জংলী ফুল অবুঝ মন মোমের আলো তালাশ আগুন নিয়ে খেলা অপরিচিতা ভাওয়াল সন্ন্যাসী সাতরং জীবন থেকে নেয়া, বড় বৌ টাকা আনা পাই মোমের আলো নতুন সুর মেঘ ভাঙা রোদ জানাজানি আপন দুলাল ইশারা অবুঝ মন ফকির মজনু শাহ  উর্দু চলচ্চিত্র দিল এক মিশা পুণম কি রাত ওয়েটিংরুম পয়েসে চলো মান গায়ে    ভাইয়া আখেরি স্টেশন বেরহম হামদাম গৌরী শরীফে হায়াত   পুরস্কার   জাতীয় চলচ্চিত্র আজীবন সম্মাননা পুরস্কার  মেরিল-প্রথম আলো আজীবন সম্মাননা   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:২০০০-এ মৃত্যু
জর্জ ভিক্টর ড্রগো মন্টাগু, " কিম ", ম্যানচেস্টারের ৮ম ডিউক ( কিম্বলটন, হান্টিংডন, কেমব্রিজশায়ার, ১৭ জুন ১৮৫৩ Sometimes appears 1858. - তান্দ্রাজি ক্যাসেল, কাউন্টি আরমাঘ, ১৮ আগস্ট ১৮৯২), স্টাইলযুক্ত লর্ড কিম্বল্টন ১৮৫৩ থেকে ১৮৫৫ ম্যানচেস্টার এবং ম্যানচেস্টার ১৮৫৫ থেকে ১৮৯০, একজন ব্রিটিশ সহকর্মী এবং সংসদ সদস্য ছিলেন।   রাজনৈতিক ও সামরিক পেশা  ডান|থাম্ব| "কিম"।১৮৮২ সালের এপ্রিলে ভ্যানিটি ফেয়ারে 'স্পাই' ( লেসলি ওয়ার্ড ) দ্বারা ক্যারিকেচার করা তৎকালীন ভিসকাউন্ট ম্যান্ডেভিল ১৮৭৭ সালে মন্টাগু হান্টিংডনশায়ারের জন্য হাউস অফ কমন্সে নির্বাচিত হন, একটি আসন তিনি ১৮৮০ সাল পর্যন্ত অধিষ্ঠিত ছিলেন। তিনি হান্টিংডন মিলিশিয়ার একজন লেফটেন্যান্টও ছিলেন। তিনি ১৮৭৯ সালে ইউনিয়ন লজ নং ১০৫ এর উপাসক মাস্টার ফ্রিম্যাসন ছিলেন।  ১৮৭৯ সালের জুলু যুদ্ধের সময় তিনি স্যার গারনেট ওলসেলির সাহায্যকারী দে ক্যাম্প নিযুক্ত হন এবং এক অনুষ্ঠানে নিউজলেটারের একটি প্রতিবেদন অনুসারে "একজন জুলু দৌড়ে তাকে আটকে রেখে তাকে গুলি করে"।  তার রাজনৈতিক ক্যারিয়ার ছাড়াও তিনি রয়্যাল আইরিশ ফুসিলিয়ার্সে অধিনায়কের পদমর্যাদাও অর্জন করেছিলেন। ১৮৯০ সালে তিনি ডুকেডমে তার পিতার স্থলাভিষিক্ত হন এবং হাউস অফ লর্ডসে তার আসন গ্রহণ করেন। একই বছর তাকে দেউলিয়া ঘোষণা করা হয়।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৯২-এ মৃত্যু বিষয়শ্রেণী:১৮৫৩-এ জন্ম